

Fagforbundet Vestland yrkesseksjon helse og sosial, i samarbeid med Fagakademiet, inviterer til gratis nettkurs for medlemmer som er ansatt i kommune- og spesialisthelsetjenestene.

Vi setter opp to kurstema på samme dag, med god pause mellom presentasjonene. Hvert kurstema har en varighet på 2 timer.

Første kurstema: **Helsepersonelloven, kl. 10.00 – 12.00**

*Helsepersonelloven regulerer helsepersonells yrkesutøvelse. Det blir fokusert på hvem som defineres som «helsepersonell», hva som ligger i begrepet «helsehjelp», og myndighetenes reaksjoner ved brudd på helsepersonelloven.*

Andre kurstema: **Forsvarlighetskravet i helsepersonelloven, kl. 14.00 – 16.00**

*Helsepersonelloven § 4 handler om forsvarlighet. Det enkelte helsepersonells plikt til forsvarlig yrkesutøvelse må sees i sammenheng med den plikt helse- og omsorgstjenesten har til forsvarlig virksomhet. Det vil bli forklart at forsvarlighet er en såkalt rettslig standard. Det betyr at innholdet i forsvarlighetskravet kan variere over tid, men at det likevel finnes en målestokk.*

Tid: **26. november 2020**

Sted: **Teams** (du får tilsendt link for deltakelse på epost senest 24. november)

Påmelding innen **20. november 2020** til: synnov.karlsen@fagakademiet.no

Når du melder deg på, oppgi hvilket av de to kurstemaene du ønsker å delta på. Vi kan ta imot max 50 deltakere på hvert av kursene, så vær tidlig ute med påmelding!

**Advokat Kurt O. Bjørnnes** fra Skudeneshavn. Han har gjennomført kurs om taushetsplikt for flere tusen offentlige ansatte og benytter en meget praktisk tilnærmingsmåte til temaet og lovstoffet.